laion/Wikipedia-Exotic huggingface dataset:
בית גריי

בית גריי (באנגלית House of Grey) הוא בית אצולה אנגלי, שנוסד לאחר הכיבוש הנורמני ב-1066 על ידי האביר אנכטיל דה גריי. משפחת האצולה גריי גדלה והפכה לאחת ממשפחות האצולה החשובות והמשפיעות בממלכת אנגליה במהלך ימי הביניים והיא התרחבה למספר רב של אחוזות וטירות ברחבי בריטניה. צאצאי השושלת במספר רב של ענפים קיבלו תוארי ויקונט, רוזנות, מרקיזות, דוכסות ואף מלוכה. ענף גריי מקונדור (Grey of Codnor) הוא כיום הענף המרכזי של המשפחה וראש השושלט הנוכחי הוא ריצ'רד הנרי קורנוול-לה, ברון גריי מקונדור השישי. חברי משפחה רמי דרג כוללים את האדונית ג'יין גריי ששימשה מלכת אנגליה למשך תשעה ימים ביולי 1553 (במעמד שנוי במחלוקת), צ'ארלס גריי, רוזן גריי השני ראש-ממשלת בריטניה (1830-4) ואדוארד גריי ויקונט גריי מפולודון הראשון ששימש שר החוץ הבריטי במהלך מלחמת העולם הראשונה ובעל הכהונה הארוכה ביותר בתפקיד זה. שטחי הענפים והאחוזות השונות של המשפחה לאורך ההיסטוריה התפרסו בעיקר לאורך מערב ודרום אנגליה, האחוזות העיקריות כוללות את: טירת וינגפיילד - כס דוכסות סאפוק וענף סאפוק מוינגפיילד, אחד מהענפים החשובים של המשפחה. אחוזת דנהאם מסיי - בצ'שייר, כס רוזנות וורינגדון. ענף גריי מקודנור - אחוזה בדרבישייר ענף גריי מרות'רפילד - אחוזה במזרח סאסקס ענף גריי מווילטון - אחוזה בוילטשייר רוזן גריי
סוחוי Su-75

מטוס טקטי קל "שחמט" (ברוסית: ЛТС Чекмейт), רשמית: "סוחוי"‏Su-75 (קידוד נאט"ו: Friend - "חבר") הוא מפציץ רב-תכליתי רוסי מהדור החמישי שנוצר על ידי לשכת העיצוב סוחוי. המטוס מיועד לשימוש כוחות האוויר והחלל של רוסיה, אך גם לייצוא למדינות רבות נוספות כפלטפורמה זולה של הדור החמישי. מדובר במטוס בעל הנעה וקטורית בודדת בעיצוב אווירודינמי קלאסי, המזכיר את ה-F-35 מתוצרת לוקהיד מרטין. כמו כן, המטוס הוא כלי טיס חמקן, שיוכל לשייט במהירות על קולית ויצויד במערכות טילים מהדור החדש. טיסת הבכורה טרם התקיימה. התקנת מנועים על מטוסי ייצור מתוכננת לשנים 2023–2025. המודל הראשון של המטוס הוצג בסלון האווירי הבינלאומי במוסקבה (MAKS-2021) ב-20 ביולי 2021. ה־S-75 אמור למלא תפקיד דומה לזה של מיג-21, כמטוס קרב זול ועם זאת חזק. סרטון שפרסם תאגיד רוסטכנולוגיות מעיד כי סוחוי מכוון גם לייצוא משמעותי של המטוס, למדינות שמסיבות פוליטיות או כלכליות אינן יכולות לרכוש את המטוס האמריקאי F-35. יעד הייצור של המטוס הוא כ-300 יחידות ב-15 שנים. גרסה בלתי מאוישת כבר נמצאת בהליכי פיתוח, כמו כן גם גרסת שני מושבים יכולה להיות מפותחת בהתאם לבקשה. נשקל גם לפתח גרסה מותאמת לנושאות מטוסים. לדברי סרגיי צ'מזוב, עלות המטוס תהיה בטווח של 25–30 מיליון דולר. עלות שעת טיסה עבור ה־Su-75 צפויה להיות נמוכה פי שישה עד שבעה מזו של ה־F-35 (35–33 אלף דולר), והוא מקביל למטוס Gripen NG (מ-4.5 אלף עד 8 אלף דולר, תלוי בגרסה). לוקהיד מרטין F-35 לייטנינג II לוקהיד/בואינג F-22 ראפטור מיצובישי X-2 שינשין שניאנג J-31 Su-57 מיג 1.44 PAK DA מיג-41 מדיה וקבצים בנושא סוחוי Su-75 בוויקישיתוף ניצן סדן, סוחוי שחמט: הכירו את החמקן הרוסי שמטיל צל ענק על ה-F35, באתר כלכליסט, 14 באוגוסט 2021 "Стали известны характеристики нового российского истребителя". Российская газета. נבדק ב-2021-07-20. "Стали известны характеристики нового российского истребителя". Российская газета. נבדק ב-2021-07-20. "Ростех представил президенту России новый истребитель от компании «Сухой»". rostec.ru. נבדק ב-2021-07-20. "На МАКС рассказали, когда начнутся поставки нового истребителя Checkmate". ria.ru. נבדק ב-2021-07-20. מתחרה ל-F35: רוסיה חושפת את החמקן "שחמט", באתר ynet, 20 ביולי 2021 מתחרה ל-F35: רוסיה חושפת את החמקן "שחמט", באתר ynet, 20 ביולי 2021 התעשייה הרוסית חושפת מטוס קרב חדש תחת הכינוי - "שח-מט", באתר Israel Defense, ‏2021-07-18 "Шах и мат". Конструктор Стрелец: новый истребитель превзойдет все мировые аналоги, ТАСС "Putin inspects new Russian fighter jet unveiled at air show". Reuters. נבדק ב-2021-07-20. Разработчики раскрыли данные о новом российском истребителе «Шах и мат», РБК, ‏2021-07-20 (ברוסית) Истребитель-перехватчик МиГ-41 сможет работать в космосе МиГ-41 сможет работать в космосе Перспективный МиГ-41: российский перехватчик будущего? Искусственный интеллект на сверхзвуковых скоростях: в России разрабатывают новый истребитель МиГ-41
הינד זאזא

הינד זאזא (בערבית: هند ظاظا, בתעתיק מדויק: הנד ט'אט'א; נולדה ב-1 בינואר 2009 בחמה שבסוריה) היא שחקנית טניס שולחן סורית. זאזא ייצגה את סוריה באולימפיאדת טוקיו 2020, לאחר שהעפילה לאולימפיאדה דרך טורניר המוקדמות של מערב אסיה שנערך בירדן בשנת 2020. כשהיא בת 12 בלבד, זאזא תהיה שחקנית טניס השולחן הצעירה ביותר בהיסטוריה של המשחקים האולימפיים, והספורטאית הצעירה ביותר החמישית שתשתתף במשחקים האולימפיים בעידן המודרני. זאזא נולדה בשנת 2009 בחמה שבסוריה, והחלה לשחק טניס שולחן בשנת 2014. היא משחקת במועדון טניס השולחן "אל-מחאפט'ה" וזכתה בתארים לאומיים בכל שכבות הגיל. הינד זאזא, ברשת החברתית אינסטגרם הינד זאזא, באתר olympedia.org הינד זאזא, באתר הפדרציה העולמית לטניס שולחן זאב אברהמי, לוחמת בת 12: סיפורה של הספורטאית הצעירה ביותר באולימפיאדת טוקיו, באתר ynet, 20 ביולי 2021 Hend Zaza, 11-year-old Syrian table tennis player, qualifies for Olympics באתר הגרדיאן, 5 במרץ 2020 (באנגלית) Introducing Hend Zaza: Syria's 11-year-old star, bound for Tokyo 2020 באתר ההתאחדות הבינלאומית לטניס שולחן, 10 במרץ 2020 (באנגלית) ערך זה הוא קצרמר בנושא ספורטאים ובנושא סוריה. אתם מוזמנים לתרום לוויקיפדיה ולהרחיב אותו.
אשלי הינשו

אשלי הינשו (באנגלית: Ashley Hinshaw; נולדה ב-11 בדצמבר 1988) היא שחקנית ודוגמנית אמריקאית. היא ידועה בתפקידה הראשי בסרט "אודות שרי" משנת 2012, בתפקידה בתור טיילור בסדרת הטלוויזיה "סטארט אפ" (2016) ובזכות תפקידה בתור ליזבת' גרייבס בסדרת הדרמה "יחסים בהסכמה" (2018-2017) בערוץ E!. הינשו נולדה בעיר לה פורטה, אינדיאנה ב-11 בדצמבר 1988; הוריה הם קריס וקרייג הינשו. בגיל תשע ניגשה לאודישן הראשון שלה והשתתפה מספר הצגות ילדים ובתיאטרון לנוער. בגיל 13 השתתפה בתחרות היופי "מיס מייפל" בעיר מולדתה, שם זכתה במיס פוטוגניק לבני 13 עד 16 והשתתפה גם בתחרות כישרונות לגילאי 8 עד 14. בשנת 2003, בגיל 14 זכתה במקום השני בתחרות מיס נוער אינדיאנה, כשהייתה בת 16, עברה הינשו לניו יורק לצורך קריירת הדוגמנות שלה. בינואר 2014 החלה הינשו לצאת עם השחקן טופר גרייס; הם התארסו בינואר 2015. ב-29 במאי 2016 נישאו גרייס והינשו ליד סנטה ברברה, קליפורניה. ב-1 באוגוסט 2017 אישרה אשלי שהיא וגרייס מצפים לילדם הראשון בתם נולדה בנובמבר 2017 ב-5 בינואר 2020 אישרה הינשו שהיא וגרייס מצפים לילד שני ביחד, אשר נולד בהמשך השנה. משנת 2017 נקראת בשם נישואיה אשלי גרייס. מדיה וקבצים בנושא אשלי הינשו בוויקישיתוף אשלי הינשו, ברשת החברתית אקס (טוויטר) אשלי הינשו, ברשת החברתית אינסטגרם אשלי הינשו, במסד הנתונים הקולנועיים IMDb (באנגלית) אשלי הינשו, באתר "אידיבי", מאגר הידע העברי לקולנוע ישראלי ועולמי אשלי הינשו, באתר AllMovie (באנגלית) אשלי הינשו, באתר Rotten Tomatoes (באנגלית) אשלי הינשו, באתר Metacritic (באנגלית) אשלי הינשו, במסד הנתונים הקולנועיים KinoPoisk (ברוסית) אשלי הינשו, באתר אפל מיוזיק (באנגלית) אשלי הינשו ב-IMDb McRady, Rachel (11 בינואר 2015). "Topher Grace Engaged to Actress Ashley Hinshaw: See Her Ring!". Us Weekly. אורכב מ-המקור ב-4 במרץ 2016. נבדק ב-30 במאי 2016. {{cite news}}: (עזרה) Leonard, Elizabeth; Quinn, Dave (30 במאי 2016). "That '70s Show Star Topher Grace Ties the Knot with Ashley Hinshaw". People. אורכב מ-המקור ב-31 במאי 2016. נבדק ב-30 במאי 2016. {{cite news}}: (עזרה) Rodriguez, Karla (1 באוגוסט 2017). "Ashley Hinshaw Confirms She Is Expecting First Child With Husband Topher Grace". Us Weekly. נבדק ב-12 באוגוסט 2017. {{cite news}}: (עזרה) "Topher Grace and His Wife Ashley Hinshaw Welcome a Daughter". "Baby No. 2 on the Way! Topher Grace and Wife Ashley Hinshaw Expecting Second Child Together". PEOPLE.com (באנגלית). נבדק ב-2020-01-31.
רובן ורגאס

רובן אסטפן ורגאס מרטינס (בספרדית: Ruben Estephan Vargas Martinez; נולד ב-5 באוגוסט 1998) הוא כדורגלן שווייצרי ממוצא דומיניקני, המשחק בעמדת הקיצוני באאוגסבורג ובנבחרת שווייץ. ורגאס, התחיל את הקריירה שלו בקבוצת כדורגל מקומית של עיר הולדתו, אדליגנסוויל וכעבור שנה הצטרף למחלקת הנוער של לוצרן במדיה שיחק עד לקבוצת הבוגרים, פרט לשנה אחת בה שיחק בקריינס. ב-27 באוגוסט 2017, ורגאס ערך את הופעת הבכורה שלו בקבוצה הבוגרת, בתיקו 1-1 נגד פ.צ. ציריך. ב-2 באפריל 2018, ורגאס הבקיע את שער הבכורה שלו בקבוצה בניצחון 1–3 נגד סנט גאלן. בקיץ 2019, ורגאס חתם באאוגסבורג מהבונדסליגה. ב-8 בספטמבר 2019, ורגאס ערך את הופעת הבכורה שלו בנבחרת שווייץ, בניצחון 0–4 נגד גיברלטר. כחודשיים וחצי לאחר מכן, ורגאס הבקיע את שער הבכורה שלו בנבחרת בניצחון 1–6 נגד גיברלטר. ביורו 2020, ורגאס הבקיע בדו-קרב בעיטות הכרעה במשחק שמינית הגמר נגד צרפת, אך החטיא את הפנדל האחרון של נבחרתו בחצי הגמר נגד ספרד. נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024. רובן ורגאס, ברשת החברתית אינסטגרם רובן ורגאס, באתר Transfermarkt רובן ורגאס, באתר Soccerway רובן ורגאס, באתר BDFutbol רובן ורגאס, באתר WorldFootball.net רובן ורגאס, באתר National Football Teams רובן ורגאס, באתר FootballDatabase.eu רובן ורגאס, באתר ESPN Squad Announcement בחשבון הטוויטר הרשמי של נבחרת שווייץ, 9 בנובמבר 2022 Ryan DabbsContributions from Matthew Walthert last updated, Switzerland Euro 2024 squad: Murat Yakin's full team, fourfourtwo.com, ‏2023-10-03 (באנגלית)
קולינס פאי

קולינס נגוראן סוריו פאי (בצרפתית: Collins Ngoran Suiru Fai; נולד ב-13 באוגוסט 1992) הוא כדורגלן קמרוני, המשחק בעמדת המגן בראדניצ'קי ניש. פאי, התחיל את הקריירה שלו במחלקת הנוער של במנדה מהליגה השלישית בקמרון. בקיץ 2011, פאי חתם באוניון דואלה מליגת העל הקמרונית עמה זכה באליפות בסיום העונה. בינואר 2013, הושאל לנקסה עד לסיום העונה. ב-1 ביולי 2013, פאי חתם בדינמו בוקרשט מליגת העל הרומנית. ב-19 ביולי, פאי ערך את הופעת הבכורה שלו בקבוצה בהפסד 0–2 לפולי טימישוארה. את העונה סיים עם 11 הופעות ללא שער. עונה לאחר מכן, הפך לשחקן הרכב בקבוצה. ב-16 בינואר 2016, פאי חתם בסטנדרד לייז' מליגת העל הבלגית. ב-20 בפברואר, פאי ערך את הופעת הבכורה שלו בקבוצה בניצחון 0–3 נגד שרלרואה. ב-11 במרץ 2018, פאי הבקיע את שער הבכורה שלו בקבוצה, בניצחון 2–3 נגד אוסטנדה. במהלך חלון העברות של ינואר 2024 חתם בראדניצ'קי ניש מליגת העל הסרבית. ב-16 בנובמבר 2012, פאי ערך את הופעת הבכורה שלו בנבחרת קמרון, בתיקו 0-0 נגד אינדונזיה. פאי, זכה עם הנבחרת בגביע אפריקה לאומות 2017. פאי, השתתף עם הנבחרת גם בבגביע הקונפדרציות 2017 ובגביע אפריקה לאומות 2019. נכלל בסגל נבחרת קמרון לטורניר מונדיאל 2022. אוניון דואלה ליגת העל הקמרונית: 2011/2012 סטנדרד לייז' הגביע הבלגי: 2015/2016, 2016/2017 נבחרת קמרון גביע אפריקה לאומות: 2017 מדיה וקבצים בנושא קולינס פאי בוויקישיתוף קולינס פאי, באתר Transfermarkt קולינס פאי, באתר Soccerway קולינס פאי, באתר WorldFootball.net קולינס פאי, באתר National Football Teams קולינס פאי, באתר FootballDatabase.eu קולינס פאי, באתר ESPN Squad Announcement בחשבון הטוויטר הרשמי של נבחרת קמרון, 8 בנובמבר 2022
דאודורו דה פונסקה

הגנרליסימו מנואל דאודורו דה פונסקה (בפורטוגזית: Manuel Deodoro da Fonseca;‏ 5 באוגוסט 1827 – 23 באוגוסט 1892), הוא שהדיח את פדרו השני קיסר ברזיל והפך לנשיא הראשון של רפובליקת ברזיל. פונסקה נולד במדינת אלגואס בעיר אשר נושאת בימינו את שמו. הוא פיתח קריירה צבאית, ובמהלכה דיכא את מהומות פריירה (Revolta Praieira) בפרנמבוקו ב-1848, שהיו המקבילה הברזילאית למהפכות אביב העמים. הוא נלחם במלחמת ארגנטינה–ברזיל ובמלחמת הברית המשולשת (1864–1870), ובמהלכן הגיע לדרגת סרן. מאוחר יותר, ב-1884, הוא הועלה לדרגה הצבאית הפיקודית הגבוהה ביותר, פלדמרשל. אומץ ליבו, יכולתו הצבאית וסגנון מרשים הפכו אותו לאישיות בקנה מידה לאומי. לימים, כאשר התמנה פונסקה למושל מדינת ריו גראנדה דו סול, משכילים רפובליקנים כמו בנז'מין קונסטן ורוי ברברוזה חיזרו אחריו, בחוגי הקפה של סאו פאולו. ב-1886, פונסקה הזהיר כי הממשלה האימפריאלית הורתה על מעצרם של רפובליקנים בולטים. לכן, פונסקה נסע לריו דה ז'ניירו, ושם עמד בראש פלג צבאי שתמך בחיסול העבדות. יוקרתו האישית העמידה אותו בראש ההפיכה הצבאית שהדיחה את הקיסר ב-15 בנובמבר 1889. הוא עמד בראש הממשלה הזמנית, וזו קראה לקונגרס העתיד להיבחר לנסח חוקה חדשה עבור איחוד המדינות של ברזיל. עם זאת, הוא נכנס במהרה לעימות עם המנהיגים הרפובליקניים האזרחיים. בחירתו של פונסקה לנשיא על חודו של קול ב-26 בפברואר 1891 התרחשה במקביל ללחץ צבאי שהופעל על הקונגרס. מספר ימים אחרי כן הוא אמר את שבועת הנשיא בקוינטה דה בוסה ויסטה, הארמון המלכותי בריו דה ז'ניירו, וכיום המוזיאון הלאומי של ברזיל. בעוכרה של ממשלת פונסקה עמדו יחסי האיבה בין הנשיא לבין סגנו, פלוריאנו פיישוטו. היא נתקלה באופוזיציה חזקה בקונגרס, שלקחה על עצמה לנסות ולהכשיל את פעולות הממשלה. בשל כך, הנשיא הרבה להשתמש בצווים נשיאותיים, מה שחיזק את התנגדות האופוזיציה, שהלכה והתאחדה סביב סגן הנשיא פיישוטו. אחד הצווים שעוררו התנגדות רבה, הוא הצו שהעניק לחברה פרטית את הזיכיון על נמל טורס, פעולה שהנחיתה מכה לקפיטליזם הלאומני. המתח בין הקואליציה לאופוזיציה הגיע לשיא כאשר פונסקו הודיע על פיזור הקונגרס, והכריז על מצב חירום לאומי ב-3 בנובמבר 1891. ההתנגדות גברה, ונבחרי העם שהתנגדו למהלך מצאו תמיכה בפקידים הבכירים של הצי הימי של ברזיל. ברזיל הייתה על סף מלחמת אזרחים, ולכן ב-23 בנובמבר 1891 פונסקה התפטר מתפקידו והעביר את משרת הנשיא לפלוריאנו פיישוטו. דאודורו דה פונסקה מת בריו דה ז'ניירו ב-23 באוגוסט 1892. מדיה וקבצים בנושא דאודורו דה פונסקה בוויקישיתוף דאודורו דה פונסקה, באתר "Find a Grave" (באנגלית) דאודורו דה פונסקה, באתר אנציקלופדיה בריטניקה (באנגלית)
אדריכלות בברזיל

האדריכלות בברזיל, כפי שהתפתחה במהלך מאות השנים מאז ראשית ההתיישבות, מושפעת מתרבויותיהן של הקבוצות האתניות השונות המרכיבות את העם הברזילאי וממגוון סגנונות אדריכליים המיובאים מחוץ לברזיל. האדריכלות הבנדיריסטית והבארוק של מינאס ז'ראיס (המכונה "הבארוק המיניירי") נחשבים על ידי מלומדים רבים כביטויים סגנוניים אירופאיים אשר קיבלו לבוש ושפה ברזילאיים. המונח "אדריכלות בנדיריסטית" מתייחס למבנים שנבנו באזור שהוא היום מדינת סאו פאולו על ידי משפחות של בנדיראנטס, בהשראה מסוימת של האסתטיקה של המנייריזם. הבארוק המניירי הוא סוג של בארוק (אף שרבים מחשיבים אותו כקרוב יותר לרוקוקו), והוא מיוצג בעיקר בכנסיות שתוכננו על ידי אלז'נדיניו. על פי היסטוריונים שונים, האדריכלות הברזילאית הגיעה לשיא שכלולה עם התנועה המודרניסטית, ובאה לידי ביטוי בבנייתה של ברזיליה, על ידי לוסיו קוסטה ואוסקר נימאייר. לוסיו קוסטה אוסקר נימאייר ז'ואאו בטיסטה וילה-נובה ארטיגאס פאולו מנדס דה רושה ז'יימה לרנר מדיה וקבצים בנושא אדריכלות בברזיל בוויקישיתוף ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
פונקציית רמפה

פונקציית רמפה או פונקציית כבשׁ היא פונקציה ממשית f : R → R {\displaystyle f:\mathbb {R} \to \mathbb {R} } , שייחודיותה מתבטאת בזה שהגרף שלה נראה כמו רמפה. לפונקציה שימושים רבים במתמטיקה, סטטיסטיקה ובינה מלאכותית. כמו פונקציית מדרגה עיקר השימוש בפונקציה זאת הוא כדי להגדיר פונקציות אחרות בתחומים מסוימים בעזרת כפל בפונקציית הרמפה. פונקציית רמפה היא כל פונקציה בעלת שיפוע חיובי ליניארי. את הפונקציה ניתן להגדיר בעזרת כמה דרכים. להלן חלק מהדרכים להגדיר פונקציית רמפה עם שיפוע 1 לכל x > 0 {\displaystyle x>0} . הגדרה בעזרת פונקציה מוגדרת למקוטעין: R ( x ) := { x : x ≥ 0 0 : x < 0 {\displaystyle R(x):={\begin{cases}x&:x\geq 0\\0&:x<0\end{cases}}} הגדרה בעזרת פונקציית המקסימום: R ( x ) := max ( x , 0 ) {\displaystyle R(x):=\max(x,0)} הגדרה בעזרת ערך מוחלט: R ( x ) := x + | x | 2 {\displaystyle R(x):={\frac {x+|x|}{2}}} אם נרצה להגדיר עבור שיפוע a {\displaystyle a} כלשהו ו- x > b {\displaystyle x>b} כלשהו נגדיר כך: R ( x ) = max ( a x , b ) = a x + b + | a x − b | 2 {\displaystyle R(x)=\max(ax,b)={\frac {ax+b+|ax-b|}{2}}} הגדרה בעזרת פונקציית מדרגה: R ( x ) = x H ( x ) {\displaystyle R(x)=xH(x)} , ואם אם נרצה להגדיר עבור שיפוע a {\displaystyle a} כלשהו ו- x > b {\displaystyle x>b} כלשהו נגדיר כך: R ( x ) = a x H ( x + b ) {\displaystyle R(x)=axH(x+b)} . הגדרה בעזרת אינטגרל לא אמיתי על פונקציית המדרגה: R ( x ) := ∫ − ∞ x H ( t ) d t {\displaystyle R(x):=\int \limits _{-\infty }^{x}H(t)dt} הנגזרת של פונקציית הרמפה היא פונקציית מדרגה. הנגזרת השנייה של פונקציית רמפה היא פונקציית דיראק. התמרת לפלס של פונקציית הרמפה: L { R ( x ) } ( s ) = ∫ 0 ∞ e − s x R ( x ) d x = 1 s 2 {\displaystyle {\mathcal {L}}{\big \{}R(x){\big \}}(s)=\int \limits _{0}^{\infty }e^{-sx}R(x)dx={\frac {1}{s^{2}}}} פונקציית רמפה, באתר MathWorld (באנגלית)
אילר

אילר (בגרמנית: Iller) הוא נחל בבוואריה, גרמניה, יובל של הדנובה, באורך של 147 קילומטרים. בעבר הרחוק שם הנחל היה אילרגוס (Ilargus). הנחל נובע מהרי האלפים, באזור העיר אוברסטדורף, בקרבת הגבול עם אוסטריה. אילר הוא הנחל בעל עוצמה ומשתמשים בעוצמתו להפקת אנרגיה באמצעות שמונה תחנות כוח הידרו-חשמליות. מדיה וקבצים בנושא אילר בוויקישיתוף
2020 בסרביה

אירועים בשנת 2020 בסרביה. נשיא: אלכסנדר ווצ'יץ' ראש הממשלה: אנה ברנאביץ' נשיא האספה הלאומית: איוויצה דאצ'יץ' מתמשך - מגפת הקורונה בסרביה. 6 במרץ - מקרה ראשון של הדבקה בנגיף הקורונה. 2 באפריל - הכרזה על מצב חרום 21 ביוני - בחירות לפרלמנט הסרבי. קואליציה SNS ניצחה עם 60.65% מהקולות. 21 ביוני - בחירות למועצות המקומיות. ברוב העיריות ניצחה המפלגה הפרוגרסיבית. 7 ביולי - ראש האופוזיציה טוען על אי-סדרים בבחירות. החלו הפגנות שנמשכו עד סוף שנה. 4 בספטמבר - חתימה הסכם נורמליזציה של יחסים כלכליים עם קוסובו. 28 באוקטובר - הכרזה על ממשלה חדשה בראשות אנה ברנאביץ' 31 בדצמבר - מספר הנדבקים הגיע ל-337,923 מהם 3,211 נפטרו. מדיה וקבצים בנושא 2020 בסרביה בוויקישיתוף
איאן טיילור

איאן טיילור (באנגלית: Ian Colin Taylor; נולד ב-18 באפריל 1945) הוא פוליטיקאי בריטי מהמפלגה השמרנית. טיילור נולד בקובנטרי. הוא למד כלכלה, פוליטיקה והיסטוריה באוניברסיטת קיל אותה סיים בשנת 1967. לאחר סיום הלימודים עבד במספר חברות לרבות עבודה בפריז בשנים 1975–1977. בשנת 1987 נבחר לבית הנבחרים הבריטי והיה חבר עד שנת 2010. בין השנים 1994-1997 כיהן בתפקיד תת-מזכיר במשרד התעשייה והמסחר בממשלתו של ג'ון מייג'ור. משנת 1997 היה באופוזיציה ופעל בנושאים הקשורים לפיתוח המדע והחלל והיה חבר בוועדות שונות בנושא. בשנת 2003 היה בין הבודדים במפלגה שהצביעו נגד מלחמת עיראק. טיילור עזב את הפוליטיקה בשנת 2010 והמשיך לפעול בנושאים הקשורים לחקר החלל. הוא היה חבר במועצה לטכנולוגיה ומדע הבריטי, וחבר בצוות היועצים של סוכנות החלל האירופית. בשנת 2014 היה בין יוזמי Lunar Mission One. בשנת 2019 הודיע על עזיבת המפלגה השמרנית ועל תמיכה במועמד של המפלגה הליברל-דמוקרטית באזור הבחירה אשר ו-וולטון, שאותו ייצג במשך שנים רבות. סיכום פעילות בבית הנבחרים אתר האינטרנט הרשמי של איאן טיילור איאן טיילור, ברשת החברתית אקס (טוויטר) ערך זה הוא קצרמר בנושא פוליטיקאים ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
אלברט סאמבי לוקונגה

אלברט-אמבויו סאמבי לוקונגה (בצרפתית: Albert-Mboyo Sambi Lokonga; נולד ב-22 באוקטובר 1999 בבריסל שבבלגיה) הוא כדורגלן בלגי, המשחק בעמדת הקשר בארסנל מהפרמייר ליג ובנבחרת בלגיה. סאמבי גדל במחלקת הנוער של אנדרלכט מליגת העל הבלגית. ב-22 בדצמבר 2017 ערך את הופעת הבכורה שלו במועדון, בניצחון 0–1 על אופן במסגרת המחזור ה-20 בליגה לעונת 2017/2018. ב-27 בספטמבר 2020 הבקיע סאמבי את שער הבכורה שלו במועדון, שער בתיקו 1-1 נגד אופן במסגרת המחזור השביעי בליגה לעונת 2020/2021. בסך הכל ערך סאמבי 69 הופעות ליגה והבקיע שלושה שערים עבור המועדון בארבע עונות. ב-19 ביולי 2021 חתם סאמבי בארסנל מהפרמייר ליג. ב-13 באוגוסט הוא ערך את הופעת הבכורה שלו בהפסד 0–2 לברנטפורד. ב-31 בינואר 2023, קבוצת קריסטל פאלאס וליגת פרמייר ליג, הודיעה על החתמתו של לוקונגה לעבור לטווח קצר לקריסטל פאלאס עד סוף עונת 2022-23. הוא ערך את הופעת הבכורה שלו במועדון ב-4 בפברואר, ושימש כמחליפו של וויל יוז (אנ') במשחק נגד מנצ'סטר יונייטד שהסתיים בהפסד חוץ של 2-1. ב-1 בספטמבר 2023 הושאל ללוטון טאון לעונה אחת. ב-16 בספטמבר ערך את הופעתו הבכורה בהפסד 1-0 לפולהאם. ב-2 בספטמבר 2021 ערך סאמבי את הופעת הבכורה שלו בנבחרת בלגיה, בניצחון 2–5 על נבחרת אסטוניה במסגרת מוקדמות מונדיאל 2022. ארסנל מגן הקהילה: 2023 מדיה וקבצים בנושא אלברט סאמבי לוקונגה בוויקישיתוף אלברט סאמבי לוקונגה, באתר Transfermarkt אלברט סאמבי לוקונגה, באתר Soccerway אלברט סאמבי לוקונגה, באתר BDFutbol אלברט סאמבי לוקונגה, באתר WorldFootball.net אלברט סאמבי לוקונגה, באתר National Football Teams אלברט סאמבי לוקונגה, באתר FootballDatabase.eu אלברט סאמבי לוקונגה, באתר ESPN Welcome Sambi! Lokonga joins Arsenal באתר הרשמי של ארסנל, 19 ביולי 2021 (באנגלית) Albert Sambi Lokonga joins Palace on loan - News, Crystal Palace F.C., ‏2023-01-31 (באנגלית בריטית) "Ten-man Man Utd hold on to beat Crystal Palace". BBC Sport (באנגלית בריטית). נבדק ב-2023-11-18.
Tkinter

Tkinter (בעברית: טִיקִינְטֶר) הוא ממשק של שפת התכנות פייתון לערכת התצוגה Tk (ספרית קוד חוצה פלטפורמות של כלים גרפיים). Tkinter כלול בספרייה הסטנדרטית של פייתון בהתקנות במערכות ההפעלה Linux, Microsoft Windows, ו-MacOS X. הוא נוצר על ידי חידו ואן רוסום ו-Steen Lumholt, ובהמשך עבר רוויזיה בידי פרדריק לונד (Fredrik Lundh) ונחשב לכלי הסטנדרטי לבניית GUI בפייתון. Tkinter הוא תוכנה חופשית ששוחחרה תחת רישיון פייתון. השם Tkinter נובע מהצירוף Tk Interface, שכן הוא ממשק של ערכת Tk. כמו שאר הממשקים לספריה הגרפית Tk בשפות תכנות אחרות, Tkinter מכילה מפרש של שפת התכנות Tcl שמובנה במפרש של פייתון, כך שקריאות מ-Tkinter מתורגמות לפקודות ב-Tcl, ומעובדות על ידי המפרש. בצורה זו ניתן לשלב Python ו-Tcl באותה אפליקציה. ישנן מספר ספריות GUI פופולריות בפייתון כאלטרנטיבה ל-Tkinter, כגון wxPython, PyQt, Pygame, Pyglet, PyGTK. חלון חלון הוא מונח בסיסי אשר מציין אזור מלבני בתצוגת הממשק למשתמש, אשר מכיל רכיבים שונים לבניית GUI בפייתון. פריסת רשת פריסת רשת (באנגלית Grid layout) ב-Tk היא אחת משלוש שיטות ניהול פריסה (Layout managers) זמינות בספריית Tk של פייתון, המשמשת ליצירת ממשקי משתמש גרפיים (GUI). היא מאפשרת למקם רכיבים בשורות ובעמודות, תוך שליטה מדויקת על מיקומם וגודלם. פריסת רשת מציעה גמישות וקלות שימוש ליצירת פריסות פשוטות ומורכבות כאחד, תוך שליטה מדויקת במיקום וגודל הפריטים וארגון ברור ויעיל של התוכן. רכיב רכיב הוא המונח הכללי לאבני הבנייה בממשק משתמש בספריית Tk, וכולל תתי-קטגוריות כגון מסגרת, כפתורים, רכיבי טקסט וקלט, כמו גם תיבות דו-שיח קופצות ואפשרות לעיצוב מותאם אישי באמצעות ttk בפייתון. יצירת תוכנית Hello World בסיסית באמצעות ספרית Tkinter בפייתון 3: from tkinter import * root = Tk() # יצירת החלון עצמו, הבסיס שעליו ייבנו הווידג'טים האחרים w = Label(root, text="Hello, world!") # יצירת אובייקט של תווית עם טקסט w.pack() # root -העברת התווית למסך root.mainloop() # התחלת לולאת האירועים - פתיחת החלון וכל הווידג'טים שעליו והקשבה לאירועים המתקבלים. בגרסה המוקדמת יותר של פייתון, פייתון 2, יש לכתוב את Tkinter באות גדולה, על מנת שהקוד יעבוד. פייתון מדיה וקבצים בנושא Tkinter בוויקישיתוף אתר האינטרנט הרשמי של Tkinter (באנגלית) הדוקומנטציה הרשמית של Tkinter ברק גונן, תכנות בשפת פייתון, בהוצאת המרכז לחינוך סייבר tkinter—Python interface to Tcl/Tk—Python 3.9.10 Documentation John W. Shipman, Tkinter 8.5 reference: a GUI for Python, 2013 David Amos, Python GUI Programming With Tkinter, 2020 Alan D. Moore, Python GUI Programming with Tkinter: Develop responsive and powerful GUI applications with Tkinter, Packt Publishing Ltd, 2018-05-15, עמ' 32, ISBN 978-1-78883-568-8. (באנגלית) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
אלברט סולומונוב

אלברט סולומונוב (נולד ב-25 בספטמבר 1973) הוא מאמן כדורגל ישראלי, המאמן את קבוצת לורי (אנ') מליגת העל הארמנית. סולומונוב נולד בעיר דרבנט שבדאגסטן במשפחה של יהודי ההרים. כשהיה בן 18 עלה לישראל. סולומונוב אימן במחלקות הנוער של מכבי פתח תקווה, מכבי תל אביב, בית"ר טוברוק והפועל חדרה, וכן אימן את הפועל עכו, אחווה עראבה והפועל באקה אל-גרבייה. בין השנים 2012 ו-2013 אימן את אולימפיה באלטי מליגת העל המולדובית. ב-5 באוגוסט 2020 מונה סולומונוב למאמנה של לורי מליגת העל הארמנית. אלברט סולומונוב, באתר FootballDatabase.eu פרופיל המאמן, באתר Transfermarkt שירי אלג'ם, ‏אלברט סולומונוב עובר למולדובה: לא פשוט לעזוב, באתר ONE‏, 7 ביוני 2012 מאור רחמני, ‏אלברט סולומונוב מונה למאמן לורי הארמנית, באתר ONE‏, 5 באוגוסט 2020
האנדרטה לילדים קורבנות השואה

האנדרטה לילדים קורבנות השואה מוצבת בבית הקברות היהודי בוורשה ברחוב אוקופובה. היוזמה והמימון להקמת האנדרטה היו של ג'ק אייזנר. צורתה מתייחסת לחומה הגבוהה של גטו עם תיל, שאליה מובילות לוחות, המסודרים בצורת חנוכיה. בתחתית האנדרטה הוצבו שרידי הגטו ומעליהם תצלומים של ילדים יהודים שמתו במהלך מלחמת העולם השנייה. לצדה יש לוח הנצחה בפולנית, עברית ואנגלית, ובו כתוב: "לזכר מיליון ילדים יהודים שנרצחו על ידי ברברים גרמנים, 1939–1945". התצלומים כוללים תמונה של ילדה בבגדים משובצים וכובע – לוסיה, בתו של חסקיאל (יחזקאל) ברונשטיין, הבעלים של סטודיו הצילום "פוטוגרפיה" בטרנוב, שהוזכר על ידי פאבל הילה בסיפור הקצר "מרצדס בנץ". האנדרטה כוללת גם קבר סמלי של משפחת שטיינמן שנרצחה בשואה ושני לוחות הנצחה נוספים: לוח בפולנית, עברית ואנגלית עם הכיתוב: "לסבתא מאשה היו עשרים נכדים. לסבתא חנה היו 11. רק אני שרדתי. ג'ק אייזנר." השיר "המבריח הקטן" בפולנית, עברית ואנגלית מאת הנריקה לזוברט. מדיה וקבצים בנושא האנדרטה לילדים קורבנות השואה בוויקישיתוף "Warszawa | Wirtualny Sztetl". sztetl.org.pl (בפולנית). נבדק ב-2018-04-16. ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
אולימפיאדת בריזבן (2032)

המשחקים האולימפיים של קיץ 2032, האולימפיאדה ה-35 בעת החדשה, צפויים להיות אירוע הספורט הגדול והמרכזי של שנה זו. לפי החלטת הוועד האולימפי הבינלאומי, שהתקבלה בכינוס ה-138 של הוועד בטוקיו שביפן ב-21 ביולי 2021, הם ייערכו בבריזבן, אוסטרליה, שתארח את האולימפיאדה לראשונה. זאת העיר השלישית באוסטרליה המארחת את המשחקים אחרי מלבורן ב-1956 וסידני ב-2000. המכרז האולימפי 2032